OpenLLM-France/wikimedia huggingface dataset:
# Syracuse (Nova York)

* Per a altres significats, vegeu «Syracuse».
Syracuse és la ciutat i capital del Comtat d'Onondaga a l'Estat de Nova York dels Estats Units d'Amèrica. Hi trobem la Universitat de Syracusa (Syracuse University, en anglès).

## Demografia

Segons el cens del 2006 tenia 140.658 habitants. Segons el cens del 2000, Syracuse tenia 147.306 habitants, 59.482 habitatges, i 30.335 famílies. La densitat de població era de 2.266,8 habitants per km².
Dels 59.482 habitatges en un 30,46% hi vivien nens de menys de 18 anys, en un 12,65% hi vivien parelles casades, en un 14,84% dones solteres, i en un 48,58% no eren unitats familiars. En el 38,2% dels habitatges hi vivien persones soles l'11,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,29 i el nombre mitjà de persones que vivien en cada família era de 3,11.
Per edats la població es repartia de la següent manera: un 25% tenia menys de 18 anys, un 16,8% entre 18 i 24, un 27,9% entre 25 i 44, un 17,5% de 45 a 60 i un 12,9% 65 anys o més.
L'edat mitjana era de 30 anys. Per cada 100 dones de 18 o més anys hi havia 84,7 homes.
La renda mitjana per habitatge era de 25.000 $ i la renda mitjana per família de 33.026 $. Els homes tenien una renda mitjana de 30.312 $ mentre que les dones 23.997 $. La renda per capita de la població era de 15.168 $. Entorn del 21,7% de les famílies i el 27,3% de la població estaven per davall del llindar de pobresa.

## Personatges il·lustres

* Dana Vollmer (1987), nedadora i medallista olímpica
* George Edward Fox (1945), biòleg codescobridor dels arqueus
* Robert F. Engle (1942), premi Nobel d'Economia 2003
* James Nachtwey (1948), fotoperiodista i fotògraf de guerra
* Eric Carle (1929), autor i il·lustrador de literatura infantil
* Carl Richard Woese (1928 - Urbana, Illinois, 2012), microbiòleg codescobridor dels arqueus
* Rod Serling (1924 − Rochester, 1975), guionista de televisió, creador de la sèrie La dimensió desconeguda
* Nora Marks Dauenhauer Keix̱wnéi (1927−2017), escriptora tlingit

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Syracuse». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Syracuse». American Fact Finder. Oficina del Cens dels Estats Units, 12-01-2010.
# Stout imperial

Stout imperial (en anglès: Imperial Stout també coneguda com a Russian imperial stout o imperial Russian stout) és un tipus específic de cervesa, extremament fosca i amb una alta graduació alcohòlica. Es caracteritza pels seus aromes i sabors intensament maltosos, molt torrats, sovint amb accents de fruita seca (panses, figues) o àcid làctic. Presenta un alt contingut d'alcohol —nou o deu graus són habituals però pot passar dels 15— i una concentració de llúpol entre mitjana i alta, tot i que l'amargor queda parcialment amagada pel seu fort caràcter maltós.
Fou fabricada per primera vegada al segle xvii a la fàbrica de cervesa Thrale a Londres, per exportar-la a la cort de Caterina II de Rússia. El 1781 la fàbrica de cervesa va canviar de mans i la cervesa va passar a anomenar-se Barclay Perkins Imperial Stout Brown. La major graduació alcohòlica era necessària per evitar la congelació de la cervesa durant el transport gèlid per la mar Bàltica. Les altes concentracions de llúpol, com en el cas de les IPA (Indian Pale Ale), ajudaven a conservar la cervesa perquè no es fes malbé durant el llarg viatge. Amb el temps el terme imperial així com el terme russian —aplicats a la cervesa— han passat a ser sinònims d'alta graduació i s'apliquen a altres estils que no tenen però, aquesta tradició exportadora.
Actualment es produeix en molts països, és especialment popular als Estats Units, al Canadà, a Anglaterra i als països escandinaus.

## Referències

* ↑ Nast, Condé. «Imperial Stout: (posiblemente) la reina de las cervezas» (en espanyol europeu). [Consulta: 27 juny 2021].
* ↑ John Pudney. A draught of contentment: the story of the Courage Group, 1971.
* ↑ Blocker, Jack S.; Fahey, David M.; Tyrrell, Ian R. Alcohol and Temperance in Modern History: An International Encyclopedia. ABC-CLIO, 2003, p. 177. ISBN 978-1-57607-833-4.
* ↑ «La historia de "Imperial Stout", la cerveza de los zares» (en espanyol europeu), 11-11-2020. [Consulta: 7 gener 2021].
# Tageteae

Tageteae és una tribu de la subfamília de les asteròidies (Asteroideae).

## Particularitats

Totes les espècies de Tageteae provenen d'Amèrica.
Alguns autors classifiquen aquestes plantes com a part de la tribu Heliantheae.

## Gèneres

Compta amb els gèneres següents:
| Adenopappus Adenophyllum Arnicastrum Bajacalia Boeberastrum Boeberoides Chrysactinia Clappia Comaclinium Coulterella Dysodiopsis Dyssodia Flaveria Gymnolaena Haploesthes Harnackia Hydrodyssodia Hydropectis | Jamesianthus Jaumea Lescaillea Leucactinia Nicolletia Oxypappus Pectis Porophyllum Pseudoclappia Sartwellia Schizotrichia Strotheria Tagetes Thymophylla Urbinella Varilla Vilobia |

## Referències

* ↑ Flora of North America - Asteraceae
* ↑ Asteroideae - Taxonomia
# TV-3405

La TV-3405 és una carretera local de la comarca del Montsià, que discorre íntegrament pel terme municipal d'Amposta. Duu la T perquè és de les carreteres que pertanyen a la demarcació de Tarragona, i la V pel seu antic caràcter de carretera veïnal.
Arrenca a l'Embarcador d'Amposta, des d'on s'adreça cap a llevant seguint el marge dret de l'Ebre. Just passada la fita quilomètrica 5 arriba a la cruïlla, d'on arrenca la carretera TV-3403 en direcció Sant Jaume d'Enveja. Des d'aquest lloc la TV-3405 marxa cap al sud-est,però decantant-se progressivament cap a migdia. Al quilòmetre 11 arriba ran del Mas de Xapa, d'on arrenca cap al sud-oest la carretera TV-3406, també anomenada camí del Pas, en direcció la Ràpita. La TV-3405 continua cap al sud-est, fins que acaba al quilòmetre 19 on es troba la urbanització Eucaliptus i la platja de l'Aluet.

## Enllaços externs

* La TV-3405 en el seu entorn, a l'Institut Cartogràfic de Catalunya
# Taekwondo als Jocs Olímpics d'estiu de 2016

Als Jocs Olímpics d'Estiu de 2016, realitzats a la ciutat de Rio de Janeiro (Brasil), es disputaren 8 proves de taekwondo, quatre en categoria masculina i quatre en categoria femenina.
Les proves es realitzaran entre els dies 17 i 20 d'agost de 2016 al pavelló Carioca Arena 3.

## Resultats
### Categoria masculina

| Prova | Or | Plata | Bronze |
| -58 kg. | Zhao Shuai (CHN) | Tawin Hanprab (THA) | Luisito Pie (DOM) |
| -58 kg. | Zhao Shuai (CHN) | Tawin Hanprab (THA) | Kim Tae-Hun (KOR) |
| -68 kg. | Ahmad Abughaush (JOR) | Alexei Denisenko (RUS) | Lee Dae-Hoon (KOR) |
| -68 kg. | Ahmad Abughaush (JOR) | Alexei Denisenko (RUS) | Joel González (ESP) |
| -80 kg. | Cheick Sallah Cisse (CIV) | Lutalo Muhammad (GBR) | Milad Beigi (AZE) |
| -80 kg. | Cheick Sallah Cisse (CIV) | Lutalo Muhammad (GBR) | Oussama Oueslati (TUN) |
| +80 kg. | Radik Isayev (AZE) | Abdoul Razak Issoufou (NER) | Maicon Siqueira (BRA) |
| +80 kg. | Radik Isayev (AZE) | Abdoul Razak Issoufou (NER) | Cha Dong-Min (KOR) |

### Categoria femenina

| Prova | Or | Plata | Bronze |
| -49 kg. | Kim So-Hui (KOR) | Tijana Bogdanović (SRB) | Patimat Abakarova (AZE) |
| -49 kg. | Kim So-Hui (KOR) | Tijana Bogdanović (SRB) | Panipak Wongpattanakit (THA) |
| -57 kg. | Jade Jones (GBR) | Eva Calvo (ESP) | Kimia Alizadeh (IRI) |
| -57 kg. | Jade Jones (GBR) | Eva Calvo (ESP) | Hedaya Malak (EGY) |
| -67 kg. | Oh Hye-Ri (KOR) | Haby Niaré (FRA) | Ruth Gbagbi (CIV) |
| -67 kg. | Oh Hye-Ri (KOR) | Haby Niaré (FRA) | Nur Tatar (TUR) |
| +67 kg. | Zheng Shuyin (CHN) | María Espinoza (MEX) | Bianca Walkden (GBR) |
| +67 kg. | Zheng Shuyin (CHN) | María Espinoza (MEX) | Jackie Galloway (USA) |

## Medaller

| Posició | País | Or | Plata | Bronze | Total |
| 1 | Corea del Sud | 2 | 0 | 3 | 5 |
| 2 | R.P. de la Xina | 2 | 0 | 0 | 2 |
| 3 | Regne Unit | 1 | 1 | 1 | 3 |
| 4 | Azerbaidjan | 1 | 0 | 2 | 3 |
| 5 | Costa d'Ivori | 1 | 0 | 1 | 2 |
| 6 | Jordània | 1 | 0 | 0 | 1 |
| 7 | Espanya | 0 | 1 | 1 | 2 |
| 7 | Tailàndia | 0 | 1 | 1 | 2 |
| 9 | França | 0 | 1 | 0 | 1 |
| 9 | Mèxic | 0 | 1 | 0 | 1 |
| 9 | Níger | 0 | 1 | 0 | 1 |
| 9 | Rússia | 0 | 1 | 0 | 1 |
| 9 | Sèrbia | 0 | 1 | 0 | 1 |
| 14 | Brasil | 0 | 0 | 1 | 1 |
| 14 | Egipte | 0 | 0 | 1 | 1 |
| 14 | Estats Units | 0 | 0 | 1 | 1 |
| 14 | Iran | 0 | 0 | 1 | 1 |
| 14 | República Dominicana | 0 | 0 | 1 | 1 |
| 14 | Tunísia | 0 | 0 | 1 | 1 |
| 14 | Turquia | 0 | 0 | 1 | 1 |
| Total 20 NOC'S | Total 20 NOC'S | 8 | 8 | 16 | 32 |
# Teatro Principal (Ourense)

El Teatro Principal és una sala de teatre situada en el carrer de la Paz, número 9, d'Ourense, (Galícia) i construïda el 1830, tot seguint el model italià. La primera remodelació important data de 1915, amb la instal·lació del projector i pantalla de cinema. El 1983, la Diputació principal, passa a ser-ne la propietària del teatre, redactant-se un projecte de consolidació de l'edifici, restauració i rehabilitació.

## Enllaços externs

* Pàgina web del teatre
# Teslim Balogun

Teslim Balogun (Nigèria, 1927 - Nigèria, 30 de juliol de 1972) fou un futbolista nigerià de la dècada de 1950.
S'educà a Port Harcourt i es graduà a St. Mary's Catholic School. Jugà al seu país als clubs Apapa Bombers, Marine Athletics, UAC XI, Railways XI, Jos XI, Pan Bank Team, Dynamos Club i SCOA XI. El 1949 marxà a Anglaterra on jugà pels clubs Peterborough United. Skegness Town, Queens Park Rangers FC i Holbeach United. També fou internacional amb la selecció de futbol de Nigèria.
Fou seleccionador de Nigèria als Jocs Olímpics de 1968.

## Referències

* ↑ «'I Came 4,000 Miles to Score the Greatest Goal of My Life' - Tesi Balogun - Independent Rs» (en anglès). Independent Rs, 11-06-2015.
* 1 2 «Meet Teslim». Teslim Balogun Foundation. [Consulta: 5 novembre 2010].
* 1 2 «Teslim Balogun, Nigeria’s first professional footballer» (en anglès). .
* ↑ Phil Vasili. «The Occluded History of Black Footballers in Britain». Pitch Invasion, 30-05-2008. Arxivat de l'original el 28 de novembre 2010. [Consulta: 6 novembre 2010].
* ↑ «Profile». Up The Posh!. Arxivat de l'original el 10 de març 2012. [Consulta: 6 novembre 2010].
* ↑ «QUEENS PARK RANGERS : 1946/47 - 2009/10». Post War English & Scottish Football League A - Z Player's Database. Arxivat de l'original el 19 desembre 2013. [Consulta: 6 novembre 2010].
# BMS (motocicleta)

BMS (o B.M.S., inicials del seu creador) fou una marca mallorquina de motocicletes de velocitat, fabricades a Santa Margalida el 1955 per Baltasar March Santandreu, distribuïdor de les motos Ardilla i Santonja a Mallorca. Les BMS duien motor de dos temps de 250 cc i oferien grans prestacions, però només se'n fabricaren 10 unitats, venudes principalment a Madrid.
Les motos BMS estaven equipades amb una vàlvula flexible que impedia la reculada del combustible i millorava el rendiment del motor.
Hi ha constància de la participació d'una BMS en la VII Vuelta a Mallorca, el 22 de maig de 1955, pilotada pel mateix B. March Santandreu, encara que es va haver de retirar per avaria a la categoria de 250 cc. També en va participar una a la Pujada al Coll de Sóller el 19 de novembre del mateix any, on quedà en tercera posició a la categoria de 250 cc, aquest cop pilotada per Joaquín Górriz.

## Referències

* ↑ Herreros, Francisco; Aznar, José Luis. «Relación de las principales marcas». A: Historia del motociclismo en España (en castellà). Barcelona: RACC, 1998, p. 306. ISBN 84-920886-5-6.
* 1 2 Sabrafin, Gabriel «Una quimera sobre dos ruedas» (en castellà). Brisas. Última Hora (Grup Serra) [Palma], 673, 11-03-2000, pàg. 4-11.
* ↑ «La cuesta del "Coll de Soller"» (en castellà). Automoto, 01-11-1955 [Consulta: 2 desembre 2019].
# Amala

* Per a altres significats, vegeu «Principat d'Amala».
Amala és un gegant mitològic que dona estabilitat al món en la mitologia dels nadius americans Tsimshian, Nass, Skidegate, Kaigani, Massett i Tlingit. Sosté la Terra que equilibra sobre un pal que gira. Rep una aplicació anual d'oli d'ànec salvatge als músculs d'un criat que li alleuja els músculs. La creença és que quan tots els ànecs siguin caçats, ja no hi haurà oli d'ànec disponible al món. En aquest punt, Amala mor i el món s'enfonsa del pal i arriba a la seva fi.

## Mite

El nom Amala fa referència al seu estat molt brut i significa literalment "forat de fum". Es diu que Amala és el fill més petit d'una família que físicament dèbil i mandrosa. El fan dormir entre les cendres i pateix maltractaments per part de tothom. En moltes variants del mite, Amala dorm en l'orina. Al final de la seva vida, aconsegueix una força sobrenatural en secret i es converteix en un jove guapo i poderós que aconsegueix fer moltes gestes agosarades i es converteix en salvador i protector dels seus familiars contra els seus enemics. La gesta final de la seva vida és ser el successor d'un cap moribund en una illa del mar del sud-oest que té l'objectiu de mantenir la Terra. El cap moribund s'assabenta de les diferents gestes d'Amala i, impressionat per la seva destresa, crida l'heroi. Quan arriba l'Amala, el cap lliura el llarg pal sobre el qual gira el món pla. Algunes versions del mite afirmen que el cap col·loca el pal al pit d'Amala, mentre que altres versions sostenen que el pal es subjecta a l'esquena d'Amala. Un criat alleuja els músculs d'Amala amb l'aplicació anual de cullerades de greix d'ànec i oli d'ànec salvatge que ajuden a Amala a mantenir el món girant.

## Possibles influències

Hi ha la possibilitat que els mites sobre Amala i herois similars de la mitologia nativa americana estiguessin influenciats pels contes de la Ventafocs i Atles, el tità que porta el món a l'espatlla en la mitologia grega, introduït a la cultura nativa americana des d'Europa. Hi ha una similitud entre la Ventafocs i l'Amala en què tots dos dormen en cendres i tots dos són maltractats per la seva tribu o família. La història d'Amala, el menyspreat membre de la tribu que supera l'adversitat i s'eleva a ser un heroi entre el seu poble, pot ser una combinació d'elements de l'heroïna o heroïna oprimida i burlada, com ara la Ventafocs i l'heroi de l'Atles el tipus que habita a l'inframón.

## Referències

* ↑ «AMALA - the Tsimshian God of Strength (Native American mythology)». [Consulta: 24 juliol 2021].
* ↑ Lynch, Patricia. Native American Mythology A to Z. Infobase Publishing, 2010, p. 3. ISBN 978-1-60413-894-8.
* 1 2 Seal, Graham. Encyclopedia of folk heroes. ABC-CLIO, 2001, p. 7. ISBN 978-1-57607-216-5.
* ↑ Seal, Graham. Encyclopedia of folk heroes. ABC-CLIO, 2001, p. 7. ISBN 978-1-57607-216-5.
# Teorema de Guldin

El teorema de Guldin consta de dos enunciats de geometria euclidiana establerts pel matemàtic suís Paul Guldin (al voltant de l'any 1600). És probable que aquests enunciats fossin coneguts per Papos d'Alexandria (al voltant de l'any 300), suposició que ha dut a la denominació de teorema de Papos-Guldin.
El teorema determina, en determinades condicions:
* l'àrea de la superfície engendrada per la rotació d'un segment de corba plana
* el volum engendrat per la rotació d'una superfície plana
Una altra aplicació del teorema és el càlcul de la posició del centre de gravetat d'una línia plana o d'una superfície.

## Primer enunciat

* La mesura de l'àrea engendrada per la rotació d'un segment de corba plana quan gira al voltant d'un eix que no el talli, és igual al producte de la longitud rectificada del segment per la longitud de la circumferència descrita pel centre de gravetat del segment:
* ${\mathcal {A}}=\alpha \cdot d\cdot \ell$
* Essent $\alpha$ l'angle descrit per la rotació, $d$ la distància del centre de gravetat a l'eix et $\ell$ la longitud rectificada del segment de corba.
Exemples:
* l'àrea d'una superfície tòrica oberta de radis r i R és : $A=(2\pi r)(2\pi R)=4\pi ^{2}rR$
* l'àrea engendrada per la rotació d'un semicercle de radi $R$ i de centre de gravetat $G$ és la de l'esfera generada per la rotació : $A=(\pi R)(2\pi r_{G})=4\pi R^{2}$.PER TANT $r_{G}={\tfrac {2}{\pi }}R$.

## Segon enunciat

* La mesura del volum engendrat par la revolució d'una superfície plana i tancada al voltant d'un eix coplanari que no la talla, és igual al producte de l'àrea de la superfície esmentada per la longitud de la circumferència descrita pel seu centre de gravetat :
* ${\mathcal {V}}=\alpha \cdot d\cdot {\mathcal {A}}$
Exemples:
* el volum interior d'un tor obert de radis $r$ et $R$ és igual a $V=(\pi r^{2})(2\pi R)=2\pi ^{2}r^{2}R$.
* el volum engendrat per un semidisc de radi $R$ i centre de gravetat $G$ és el d'una esfera $V=({\tfrac {1}{2}}\pi R^{2})(2\pi r_{G})={\tfrac {4}{3}}\pi R^{3}$. Per tant, el radi del centre de gravetat del semidisc es pot calcular :
$r_{G}={\tfrac {4}{3\pi }}R$.

## Enllaços externs

* (anglès) Weisstein, Eric W., «Pappus's Centroid Theorem» a MathWorld (en anglès).
# The Man and The Journey

The Man and the Journey és el nom de dues peces musicals conceptuals tocades en concert per Pink Floyd el 1969. Els concerts van incloure elements visuals com el serrat i construcció d'una taula, i el consum de te de la tarda a l'escenari. Durant Teatime, Waters, Wright, Gilmour i Mason seien a l'escenari mentres els roadies de la banda els servien el te. S'hi troben moltes de les primeres cançons i de temes inèdits.

## Llista de temes
### The Man

* Intro – 0:57
* Daybreak, Pt. I (= Grantchester Meadows) – 8:09
* Work (instrumental) – 3:50
* Teatime (el grup es feia servir el te en escena)
* Afternoon (= Biding My Time) – 5:15
* Doing It (= The Grand Vizer's Garden Party (Entertainment)) – 3:49
* Sleep (= Quicksilver) - 4:40
* Nightmare (= Cymbaline) – 8:57
* Daybreak, Pt. II (= Grantchester Meadows, represa instrumental) – 1:13

### The Journey

* The Beginning (= Green is the Colour) – 4:49
* Beset By Creatures of the Deep (= Careful With That Axe, Eugene) – 6:18
* The Narrow Way (= The Narrow Way Pt. 3) – 5:09
* The Pink Jungle (= Pow R. Toc H.) – 4:49
* The Labyrinths of Auximines – 6:34
* Behold the Temple of Light – 5:28
* The End of the Beginning (= A Saucerful of Secrets, quatrième partie : Celestial Voices) – 6:14
Aquesta llista, extreta del concert donat pel grup a Amsterdam només és un exemple, el desenvolupament dels concerts no estava fixat. Dong It incloïa, a vegades, Up the Khyber, Syncopated Pandemonium (la segona part de A Saucerful of Secrets) o Party Sequence. The End of the Beginning incloïa a vegades Storm Signal, una altra part de A Saucerful of Secrets.

## Desenvolupament

En el curs de l'any 1969, els quatre músics de Pink Floyd van tenir la idea de col·locar junts els temes del seu repertori i d'unir-hi altres inèdits i de presentar així en l'escena temes conceptuals al voltant de la idea força. D'aquesta manera dues obres eren les que es tocaven al concert: The Journey (« el viatge »), i The Man (« L'Home »), primícies de futures creacions del grup. Es van tocar des de la primavera de 1969 a principis de 1970.

## Referències

* 1 2 Mabbett, 2010.
* ↑ Manning, 2006.

## Bibliografia

* Guesdon, Jean-Michel. Pink Floyd: La historia detrás de sus 179 canciones (en castellà). Blume, 2020. ISBN 9788417492021.
* Mabbett, Andy. The Complete Guide to the Music of Pink Floyd (en anglès). Omnibus Press, 1995. ISBN 071194301X.
* Manning, Toby. Reinventing Pink Floyd: From Syd Barrett to the Dark Side of the Moon (en anglès). Rough Guides, 2006. ISBN 9781843535751.
* Schaffner, Nicholas. Saucerful of Secrets: The Pink Floyd Odyssey (en anglès). New. Helter Skelter, 2005. ISBN 1-905139-09-8.
* Wild, Andrew. Pink Floyd: Song by Song (en anglès). Fonthill Media, 2017. ISBN 978-1-78155-599-6.

## Vegeu també

* Discografia de Pink Floyd

## Enllaços externs

* «Lloc web oficial de Pink Floyd» (en anglès).
* La llista de temes
# Tractament de ferides amb pressió negativa

El tractament de ferides amb pressió negativa (TFPN, a vegades conegut per les sigles en anglès VAC o vacuum assisted closure) és una tècnica terapèutica que utilitza una bomba d'aspiració, tubs i un apòsit per eliminar l'excés d'exsudat i promoure la guarició de les ferides agudes o cròniques i de les cremades de segon i tercer grau. El tractament implica l'aplicació controlada de pressió subatmosfèrica a l'entorn local de la ferida mitjançant un apòsit segellat connectat a una bomba de buit. L'ús d'aquesta tècnica en el tractament de ferides va començar a la dècada de 1990 i sovint es recomana per al tractament d'una sèrie de ferides, com ara ferides quirúrgiques amb dehiscència, ferides quirúrgiques tancades, ferides abdominals obertes, fractures obertes, lesions per pressió o úlceres per pressió, úlceres del peu diabètic, úlceres per insuficiència venosa, alguns tipus d'empelts de pell, cremades, ferides esternals. També es pot considerar després d'una cirurgia neta en una persona obesa.
El TFPN es realitza aplicant un buit a través d'un apòsit especial segellat. El buit continuat extreu líquid de la ferida i augmenta el flux sanguini a la zona. El buit es pot aplicar de manera continuada o intermitent, depenent del tipus de ferida que es tracta i dels objectius clínics. Normalment, l'apòsit es canvia de dues a tres vegades per setmana. Els apòsits utilitzats per a la tècnica inclouen apòsits d'escuma i gasa, segellats amb un apòsit oclusiu destinat a contenir el buit al lloc de la ferida. Quan els dispositius de TFPN permeten el lliurament de líquids, com ara solució salina o antibiòtics per irrigar la ferida, l'eliminació intermitent del líquid usat permet la neteja i el drenatge del llit de la ferida.

## Referències

* 1 2 3 4 «Negative pressure wound therapy for surgical wounds healing by primary closure». The Cochrane Database of Systematic Reviews, 2022, 4, 01-04-2022, pàg. CD009261. DOI: 10.1002/14651858.CD009261.pub7. PMC: 9040710. PMID: 35471497.
* ↑ «Negative pressure wound therapy: Unusual and innovative applications». OPUS 12 Scientist, 2, 3, 2008, pàg. 15-29. Arxivat de l'original el 11 juny 2017 [Consulta: 2 març 2015].
* 1 2 «Best treatment of nonhealing and problematic wounds». JAAPA, 22, 8, 01-08-2009, pàg. 46, 48. DOI: 10.1097/01720610-200908000-00013. PMID: 19725415.
* ↑ «Guidelines for using negative pressure wound therapy». Advances in Skin & Wound Care, 14, 6, 2001, pàg. 314–22; quiz 324–5. DOI: 10.1097/00129334-200111000-00015. PMID: 11794443.
* ↑ «Laparostomy management using the ABThera™ open abdomen negative pressure therapy system in a grade IV open abdomen secondary to acute pancreatitis». International Wound Journal, 10, 2, 01-04-2013, pàg. 138–144. DOI: 10.1111/j.1742-481X.2012.00953.x. PMC: 7950789. PMID: 22487377.
* ↑ [Instillation vacuum sealing--report of initial experiences] (en alemany). 115, 1998, p. 1197–1199. DOI 10.1007/978-3-642-45774-6_279. ISBN 978-3-540-65144-4.